เทศบัญญัติเทศบาลนครนนทบุรีเทศบัญญัติเทศบาลนครนนทบุรีเรื่องกำหนดจำนวนที่จอดรถยนต์ของอาคารบางชนิดหรือบางประเภทลักษณะและขนาดที่จอดรถยนต์ที่กลับรถยนต์ และทางเข้าออกของรถยนต์พ.ศ. ๒๕๖๐ อาศัยอำนาจตามความในมาตรา ๑๐ (๑) และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๖๐ (๒)แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลนครนนทบุรีโดยความเห็นชอบของสภาเทศบาลนครนนทบุรีผู้ว่าราชการจังหวัดนนทบุรี คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลนครนนทบุรี เรื่องกำหนดจำนวนที่จอดรถยนต์ของอาคารบางชนิดหรือบางประเภท ลักษณะและขนาดของที่จอดรถยนต์ที่กลับรถยนต์ และทางเข้าออกของรถยนต์ พ.ศ. ๒๕๖๐ข้อ ๒เทศบัญญัตินี้ใช้บังคับในเขตเทศบาลนครนนทบุรี อำเภอเมืองนนทบุรีจังหวัดนนทบุรีข้อ ๓[๑]เทศบัญญัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ให้กำหนดประเภทของอาคารซึ่งต้องมีที่จอดรถที่กลับรถ และทางเข้าออกของรถไว้ดังต่อไปนี้(๑) โรงมหรสพ ภัตตาคาร ห้างสรรพสินค้า สำนักงานอาคารขนาดใหญ่ ห้องโถงของภัตตาคารหรืออาคารขนาดใหญ่ที่มีลักษณะที่กำหนดในข้อ ๒ แห่งกฎกระทรวง ฉบับที่ ๗ (พ.ศ. ๒๕๑๗)ออกตามความในพระราชบัญญัติควบคุมการก่อสร้างอาคาร พุทธศักราช ๒๕๗๙(๒) โรงแรมตามกฎหมายว่าด้วยโรงแรม ที่มีห้องพักตั้งแต่๓๐ ห้องขึ้นไป(๓) อาคารชุดตามกฎหมายว่าด้วยอาคารชุด(๔) อาคารอยู่อาศัยรวม ที่มีพื้นตั้งแต่ ๓๐๐ ตารางเมตรขึ้นไป(๕) ห้องโถงของโรงแรมตาม (๒)ข้อ ๕ จำนวนที่จอดรถต้องจัดให้มีตามกำหนด ดังต่อไปนี้(๑) โรงมหรสพ ภัตตาคาร ห้างสรรพสินค้า สำนักงานอาคารขนาดใหญ่ ห้องโถงของภัตตาคารหรืออาคารขนาดใหญ่ต้องจัดให้มีจำนวนที่จอดรถยนต์ตามกำหนดที่กำหนดไว้ในข้อ ๓ (๒) (ก) (ง) (จ) (ฉ) และ (ช) แห่งกฎกระทรวง ฉบับที่ ๗ (พ.ศ. ๒๕๑๗)ออกตามความในพระราชบัญญัติควบคุมการก่อสร้างอาคาร พุทธศักราช ๒๔๗๙(๒) โรงแรมที่มีห้องพักไม่เกิน ๑๐๐ ห้องให้มีที่จอดรถยนต์ไม่น้อยกว่า ๕ คัน สำหรับห้องพัก๓๐ ห้องแรก ส่วนที่เกิน ๓๐ ห้อง ให้คิดอัตรา ๑ คันต่อ ๑๐ ห้อง เศษของ ๑๐ ให้คิดเป็น๑๐ ห้องโรงแรมที่มีห้องพักเกิน ๑๐๐ ห้อง ให้มีที่จอดรถยนต์ตามอัตราที่กำหนดในวรรคหนึ่งสำหรับห้องพัก ๑๐๐ ห้องแรก ส่วนที่เกิน ๑๐๐ ห้อง ให้คิดอัตรา ๑ คันต่อ ๑๕ ห้องเศษของ ๑๕ ห้อง ให้คิดเป็น ๑๕ ห้อง(๓)อาคารชุดตามกฎหมายว่าด้วยอาคารชุดให้มีที่จอดรถยนต์ ๑ คันต่อ ๑ห้องชุดสำหรับอาคารชุดที่มีพื้นที่ตั้งแต่ ๖๐ ตารางเมตรขึ้นไปกรณีที่มีพื้นที่ห้องชุดไม่ถึง ๖๐ ตารางเมตร ให้มีที่จอดรถยนต์ไม่น้อยกว่า ๑ คันต่อพื้นที่อาคาร ๑๒๐ ตารางเมตร เศษของ ๑๒๐ ตารางเมตร ให้คิดเป็น ๑๒๐ ตารางเมตร(๔) อาคารอยู่อาศัยรวม ให้มีที่จอดรถไม่น้อยกว่า ๑คันต่อพื้นที่อาคาร ๒๔๐ ตารางเมตร เศษของ ๒๔๐ ตารางเมตร ให้คิดเป็น ๒๔๐ ตารางเมตร(๕) ห้องโถงของโรงแรม ตามข้อ ๔ (๕)ให้มีที่จอดรถยนต์ไม่น้อยกว่า ๑ คัน ต่อพื้นที่ห้องโถง ๓๐ ตารางเมตร เศษของ ๓๐ตารางเมตร ให้คิดเป็น ๓๐ ตารางเมตร(๖) อาคารขนาดใหญ่ให้มีที่จอดรถยนต์ตามจำนวนที่กำหนดของแต่ละประเภทของอาคารที่ใช้เป็นที่ประกอบกิจการในอาคารขนาดใหญ่นั้นรวมกันหรือให้มีที่จอดรถยนต์ไม่น้อยกว่า ๑ คัน ต่อพื้นที่อาคาร ๑๒๐ ตารางเมตรเศษของ ๑๒๐ ตารางเมตร ให้คิดเป็น ๑๒๐ ตารางเมตร ทั้งนี้ให้ถือที่จอดรถยนต์จำนวนที่มากกว่าเป็นเกณฑ์ข้อ ๖ลักษณะและขนาดของที่จอดรถยนต์ ที่กลับรถยนต์และทางเข้าออกของรถยนต์สำหรับอาคารบางชนิดหรือบางประเภทให้เป็นไปตามที่กำหนดในกฎกระทรวง ฉบับที่ ๗ (พ.ศ. ๒๕๑๗)ออกตามความในพระราชบัญญัติควบคุมการก่อสร้างอาคาร พุทธศักราช ๒๔๗๙ และกฎกระทรวงฉบับที่ ๔๑ (พ.ศ. ๒๕๓๗) ออกตามความในพระราชบัญญัติควบคุมอาคาร พ.ศ. ๒๕๒๒ข้อ ๗อาคารที่มีอยู่ก่อนแล้วหรือในวันที่เทศบัญญัตินี้ใช้บังคับได้รับการยกเว้นไม่ต้องปฏิบัติตามเทศบัญญัตินี้แต่หากจะดัดแปลงหรือเปลี่ยนการใช้อาคารดังกล่าวต้องปฏิบัติตามเทศบัญญัตินี้ข้อ ๘อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ให้นายกเทศมนตรีนครนนทบุรี รักษาการตามเทศบัญญัตินี้ประกาศณ วันที่ ๑ พฤษภาคม พ.ศ. ๒๕๖๐สมนึก ธนเดชากุลนายกเทศมนตรีนครนนทบุรีปุณิกา/อัญชลี/จัดทำ๒๘ กรกฎาคม๒๕๖๐นุสรา/ตรวจ๒๙ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๒ ง/หน้า ๑๐/๒๗ กรกฎาคม ๒๕๖๐